గుజరాతకు చెందిన హోమ్ టెక్స్టైల్స్ కంపెనీ వెల్స్పన్ ఇండియా లాభాలకు గండి పడింది. డిసెంబర్, 2016తో ముగిసిన మూడో త్రైమాసికానికి అనుబంధ కంపెనీలతో కలిపి (కన్సాలిడేటెడ్) కంపెనీ రూ.1,500.85 కోట్ల ఆదాయంపై రూ.150.24 కోట్ల నికర లాభం ఆర్జించింది. గత ఏడాది ఇదే కాలంతో పోలిస్తే ఆదాయం 3.85 శాతం పెరిగినా, నికర లాభం మాత్రం 17.27 శాతం పడిపోయింది. గత ఏడాది ఆగస్టులో అమెరికాకు చెందిన టార్గెట్ కార్పొరేషన్ కాంట్రాక్ట్ను రద్దు చేసుకోవడం కంపెనీ లాభాలను కొంత వరకు దెబ్బతీసింది. ఈ ఆర్థిక సంవత్సరం ముగిసే సరికి విస్తరణ, ఆధునీకరణ కోసం రూ.800 కోట్లు ఖర్చు చేయనున్నట్టు వెల్స్పన్ గ్రూపు చైర్మన్ బి.కె.గోయెంకా చెప్పారు.
gujaraataku chendina hom textiles company velspon india labhalaku gandi padindi. dissember, 2016thoo mugisina moodo traimaasikaaniki anubandha companylatho kalipi (consalidated) company roo.1,500.85 kotla aadaayampai roo.150.24 kotla nikara laabham aarjinchindi. gatha edaadi ide kaalamtho poliste aadaayam 3.85 saatam perigina, nikara laabham maatram 17.27 saatam padipoyindi. gatha edaadi aagastulo americaku chendina target carporation contractnu raddu chesukovadam company laabhaalanu kontha varaku debbateesindi. ee aardhika samvatsaram mugise sariki vistarana, aadhuneekarana kosam roo.800 kotlu kharchu cheyanunnattu velspon groopu chairman bi.ke.goyenka cheppaaru.